
Az összeállított és elfogadott hulladékgazdálkodási terv fejezetenkénti elemzése, értékelése az eredeti terv pontjai szerint:

Az értékelés kidolgozását olyan formában kívánjuk elvégezni, hogy a módosításra szoruló fejezetrész adott pontja az eredeti tervre hivatkozva a lehető legegyszerűbben átvezethető legyen az eredeti terv cseréje nélkül. Új terv készítése esetén a táblázatok, hivatkozások értelem szerűen adaptálhatók legyenek  
I. Fejezet
- A tervkészítés általános adatai

Helyi hulladékgazdálkodási terv értékelési szempontjai:

A hulladékgazdálkodásról szóló 2000. XLIII. Törvény végrehajtására kiadott 126/2003. (VIII. 15.) Kormány rendelet a hulladékgazdálkodási tervek készítésének és értékelésének részletes tartalmi követelményeit szabályozza, adja meg.
A helyi hulladékgazdálkodási terv készítését segítő, KvVM által kiadott SEGÉDLET részletesen foglalkozik a terv felépítésének és értékelésének módjával, ami alapján Kiskőrös Város Hulladékgazdálkodási Tervét 2004. áprilisában készítette a CIKLUS Környezetvédelmi Bt (6120 Kiskunmajsa, Móra Ferenc u. 9/C.) a REX TERRA Kft (6400 kiskunhalas, Szilády Áron u. 5-7.) alvállalkozójaként.

Az Alsó – Duna – Völgyi Környezetvédelmi Felügyelőség (6500 Baja, Bajcsy-Zsilinszky út 10.) K4K5486/04. iktatószámú levelében a tervet jóváhagyta. A helyi hulladékgazdálkodási tervet (2003-2008) Kiskőrös Város Önkormányzat Képviselő-testülete 13/2006 (VI. 22.) Önk.r. sz. rendelete alapján elfogadta. 
Kiskőrös Város Hulladékgazdálkodási Tervében a tervezési feladatok között szerepeltették a hulladékáramokkal kapcsolatos előírt kötelezettségeket, a cselekvési programot és az ahhoz rendelt pénzügyi tervet. 

A meghatározott célok, prioritások és cselekvési program lépésenkénti értékelése lehetőséget ad az összeállított terv évenkénti módosítására. Ez különösen azért fontos, mert a terv végrehajtására tervezett anyagi erőforrások hozzá voltak rendelve a cselekvési program egy-egy feladatához, de azok végrehajtásához év közben nem feltétlen a tervezett összegek kerültek felhasználásra, esetenként a feladat teljesítése objektív okok miatt el is marad.

Kiskőrös Város 2006-2008. éves költségvetési tervei, azok előre mutató rövid és hosszú távú pénzügyi tervei tartalmazzák a hulladékgazdálkodás beruházási és megvalósítási költségeit. 
A pénzügyi értékelés alapja a tervezett költségek és teljesített feladatokra fordított összegek ismertetése.

Ahhoz, hogy a hulladékgazdálkodási célok és a rendelkezésre álló anyagi források, valamint az elért eredmények összhangban legyenek, kiemelten foglalkoztunk a terv pontjainak értékelésével. 

2006 decemberében elkészült a város Hulladékgazdálkodási Tervének első értékelése 2004 – 2005. évekre vonatkozóan. Az első hatéves tervidőszak második értékelését az alábbiakban közöljük.
I.1. 
A település bemutatása

A 2004-2005. évi értékelésben jeleztük, hogy a tervben ismertetett 2002. évi bázis adatokhoz képest elkészült Kiskőrös Város Szabályozásáról és Építési Szabályzatáról szóló 15/2005 (VII. 28) Önk rendelet, mely részleteiben leszabályozza a település szerkezetét. Ezen időszak óta a település szerkezetében, helyi adottságaiban, környezeti jellemzőiben, az ipari, ill. mezőgazdasági tevékenységek szerkezetében nem történt olyan változás, amely következményeként a hulladékgazdálkodás szempontjából jelentős mennyiségi és minőségi adatokat figyelembe kellett volna venni. 
I.2. 
A helyi tervezés szükségességének bemutatása 

Az értékeléshez az eredeti terv, a bázisév 2002. gazdasági év alapadataihoz viszonyítva a 2006-2008. évben a település tevékenységével kapcsolatos évente ismert helyi adatokat vettük figyelembe. 
2009-2014 év kidolgozásához a 2008-2009 gazdasági év adatait javasoljuk a 126/2003. (VIII. 15.) Korm. rendelet szerint felhasználni.
I.3. 
Tervezésbe bevont hatóságok, önkormányzatok és egyéb szervezetek

2004 áprilisában elkészült helyi hulladékgazdálkodási tervet (2003-2008) az Alsó-Duna-Völgyi Környezetvédelmi, Természetvédelmi és Vízügyi Felügyelőség jóváhagyta, majd Kiskőrös Város Önkormányzat Képviselő-testülete 13/2006. (VI. 22.) ÖR. Sz. rendelete alapján elfogadta.
A helyi hulladékgazdálkodási terv 2006-2009. évi értékelését az Alsó – Tisza – Vidéki Környezetvédelmi, Természetvédelmi és Vízügyi Felügyelőségnek véleményezési céllal be kell terjeszteni.

A hatóság észrevétele és véleménye alapján, az esetleges változtatások átvezetését követően Kiskőrös Város Önkormányzatának Képviselő-testületével el kell fogadtatni.

II. Fejezet
-
A tervezési területen keletkező, hasznosítandó vagy ártalmatlanítandó hulladékok mennyisége és eredete 
Kiskőrös Város működési területén keletkezett települési hulladékok összetételét becsléssel állapították meg a tervkészítés időszakában, mennyiségi mérésre helyben azóta sem adódott lehetőség. A hasznosítási céllal szelektíven gyűjtött hulladékok átadásakor a begyűjtőhelyen a mennyiség megállapítása méréssel történt. A hasznosított mennyiség a település intézményeinél keletkezett, települési hulladékból nyert, nem feltétlen rendszeresen gyűjtött előre ismert mennyiség (iskolai papírgyűjtési akció, használt elem gyűjtés, tavaszi takarítás, fémhulladék gyűjtési hét, stb.)
A tervezési bázis időszak a 2002. évi műszaki és pénzügyi terv volt, a jelenlegi értékelés a 2006-2008. évben végrehajtott feladatok és pénzügyi teljesítések alapján készül. 

Az adatszolgáltatás alapját képező mennyiség a közszolgáltatás keretébe tartozó, az önkormányzat tulajdonában, üzemeltetésében álló, az Önkormányzat megbízásából közfeladatot ellátó szervezeteknél (pl. egészségügy, közterület-fenntartás, stb.) keletkező hulladékok felmérésére terjedt ki.
II.1. 
A keletkező hulladékok típusa és éves mennyisége 

II.1.1. 
Nem veszélyes hulladékok 
Kiskőrös Város Önkormányzata 2006. 2007. 2008. és 2009. évben elkészítette az ide vonatkozó Kormány rendeletek alapján a köztisztasági tevékenységről szóló statisztikai jelentéseket, amelyben 
· a hulladékgyűjtés és szállítás adatai (I. pont), 
· a hulladéklerakó adatai (II. pont), 
· a hulladékátrakók és válogatóművek adatai (III. pont) 
· és a közterület-tisztítás adatai (IV. pont) szerepelnek. 
A településtisztasági tevékenységről, a környezetvédelmi ráfordításokról, a környezetvédelmi termékek előállításáról és szolgáltatások nyújtásáról szóló statisztikai jelentéseket is elkészítették.
Ezeket a statisztikai adatokat a KÖRÖSKOM Kft, mint szolgáltató, az évente készítendő Anyag-Energia-Hulladék mérleg jelentéséhez felhasználja. 

II./1. táblázat: A szilárd lerakóra kerülő nem veszélyes hulladékok és 2006-2008. éves mennyiségük
Kiskőrös Város működési területén (belterület, külterület) a lakossági és szolgáltatói körű igénye szerint, a kommunális eredetű szilárd hulladékok begyűjtését és szállítását a Kiskőrösi Önkormányzat Kommunális Szolgáltató Kft. (KÖRÖSKOM Kft.) végzi. 
	Hulladékok megnevezése
	Mennyisége

 (t/2006. év)
	Mennyisége

 (t/2007. év)
	Mennyisége

 (t/2008. év)

	Települési szilárd hulladék 
	10 375
	9 596,4
	8 768

	Települési folyékony hulladék (iszap)* (820,6 Szennyvíztisztító telepről)
	n.a.
	n.a.
	n.a.

	Homokfogóból származó hulladék* (Szennyvíztisztító telepről)
	n.a.
	n.a.
	n.a.

	Rácsszemét* (Szennyvíztisztító telepről) 2004. évi HGT szerint
	20,8
	20,8
	20,8

	Építési, bontási és egyéb inert hulladék *
	3 250,0
	3 250,0
	3 250,0

	Mezőgazdasági és élelmiszeripari nem veszélyes hulladék *
	n.a.
	n.a.
	n.a.

	Ipari és egyéb gazdálkodásból származó nem veszélyes hulladék *
	150,0
	150,0
	150,0


Megjegyzés:
* Felmérés és nyilvántartás hiányában a fenti nem veszélyes hulladékok mennyisége becsült adat.

II.1.2. 
Szelektíven gyűjtött, kiemelten kezelendő hulladékáramok
A Duna-Tisza-közi Nagytérség Konzorcionális Szerződés keretében 2007. január 1-től megvalósítani tervezett szelektív hulladékgyűjtés lehetőséget biztosít a kiemelten kezelendő hulladék áramok kezelésére. A szelektív hulladékgyűjtés 2008. év végén valósult meg, melynek keretén belül Kiskőrös belterületén 15 db, Erdőtelek belterületén 1 db szelektív hulladékgyűjtő sziget került kialakításra. A kialakított hulladékgyűjtő szigetek papír, műanyag és üveg gyűjtését teszik lehetővé.
Az évenként begyűjtött, kiemelten kezelendő hulladékáramok pontos mennyiségét a szelektív hulladékgyűjtés rendszerének bevezetése után a hasznosításra átadott hulladékok mennyisége jelenti. 

Csomagolási hulladékok

A Duna-Tisza-közi Nagytérség Konzorcionális Szerződése szerint megvalósuló szelektív hulladékgyűjtés lehetőséget biztosított a csomagolási hulladékok kezelésére. 

Az évenként begyűjtött, hasznosítható csomagolási hulladékok mennyiségét az értékelésben, a hulladékáramok konkrét adatait a Homokhátság által közölt adatokból tudjuk megadni. A szelektív hulladékgyűjtési rendszer bevezetése esetén az ide vonatkozó hulladékok felmérését el kellett végezni. Erre vonatkozóan a vállalkozói körben készített egyedi hulladékgazdálkodási tervekben szereplő adatokat fel lehetett használni. 2006. évi adatok pontosításához a telepengedélyekkel rendelkező vállalkozásokat írásban meg kellett volna keresni és a hulladékgazdálkodásra vonatkozó terveikből az adatokat átvenni. Az ide vonatkozó egyedi hulladékgazdálkodási terveket a vállalkozók, illetve arra kötelezettek csak kis számban adtak le, ezért ezen adatokat nem tudjuk jellemezni. A csomagolási hulladékokra vonatkozó környezetvédelmi termékdíjból adódó kötelezettségeket a hasznosítást koordináló szervezetek éls a vállalkozók munkakapcsolatában szereplő hulladékok ismerete fontos. A településről kikerülő hulladékok mennyiségének meghatározásánál számszaki adat csak ennek ismeretében adható. 
II.1.3.
Felhalmozott hulladék 

A településen keletkező, közszolgáltatás keretében összegyűjtött települési szilárd hulladék 2007. december 31-ig a város engedélyezett lerakójára került, mely a KÖRÖSKOM Kft tulajdonában működött. 2008. január 1. óta a települési szilárd hulladék 100 %-át a KÖRÖSKOM Kft. szállítja a Kiskunhalasi Regionális Hulladékkezelő központ területére.
A nem közszolgáltatás keretében gyűjtött, felhalmozott hulladékokról a tervkészítés időszakán túl, 2004-2008. évben sem állt rendelkezésünkre több adat, illetve újabb, bővebb információ. Az egyedi Hulladékgazdálkodási tervekből ismertté vált nem veszélyes felhalmozott hulladékokra adattal nem rendelkezünk, információt nem kaptunk.
Nem veszélyes hulladékok 

Az Alsó-Duna-Völgyi Környezetvédelmi, Természetvédelmi és Vízügyi Felügyelőség K5K4439/05. iktatószámú Határozatában Kiskőrös Város Önkormányzatának Működési Engedélyt adott a hulladéklerakó üzemeltetésére 2006. december 31-ig, majd a Kiskunhalasi regionális hulladéklerakó üzembe helyezésének csúszása miatt a működési engedélyt meghosszabbították, így 2007. december 31-ig szállítottak be a lerakóra.
A településen keletkező, közszolgáltatás keretében összegyűjtött települési szilárd hulladékot továbbra is az arra jogosult gazdálkodó szervezet, a KÖRÖSKOM Kft (6200 Kiskőrös, Petőfi S. u. 108.) gyűjti be és szállítja el, 2007. december 31-ig a település működési engedéllyel rendelkező hulladéklerakó telepére, 2008. január 1. után pedig a kiskunhalasi regionális szilárd hulladéklerakó területére. 

A települési hulladéklerakó telepre építési-bontási hulladékot folyamatosan szállítottak, amit elkülönítetten tárolva rekultivációs céllal kívánnak felhasználni. A hulladéklerakó rekultivációja jelenleg folyamatban van.
Veszélyes hulladékok

A 2004-ben készített Hulladékgazdálkodási Tervben megjegyeztük, hogy a Város Keleti részén, az ipari és mezőgazdasági területek határán (Izsáki út 13.) az AQUATECH PRODUKT Kft 1964-65-től 1991-ig a felszín alatti vizek és talaj elszennyezését okozta az ott elhelyezett ipari eredetű veszélyes hulladékokkal. Raktárkertként használt területen fedősókat, galvanizálási melléktermékeket, kazánbontási hulladékokat, építési törmeléket és egyéb fémhulladékot helyeztek el. 1991-ben, az ADV-KTVF mérései és intézkedése alapján a feltárt veszélyes hulladékok egy részét fóliával bélelt átmeneti veszélyes hulladéktárolóba átrakatta. 1993-ban a veszélyes hulladékkal szennyezett terület az AQUATECH PRODUKT Kft tulajdonába került azzal a feltétellel, hogy a veszélyes anyagokat elszállítja, illetve hasznosítja.

Az AQUATECH PRODUKT Kft a szerződésben vállalt kötelezettségét nem teljesítette, sőt ezen kívül a területen folytatott tevékenységével tovább szennyezte a környezetet. Az ADV-KTVF több határozatban kötelezte a Kft-t a hulladékok ártalmatlanítására, valamint a talaj és talajvíz kármentesítésére. Időközben a Kft ellen felszámolási eljárás indult, így a Környezetvédelmi Felügyelőség javaslatára a kármentesítés állami felelősségi körbe az Országos Környezeti Kármentesítési Programba került. Az Országos Környezeti Kármentesítési Program keretében az Országos Környezetvédelmi, Természetvédelmi és Vízügyi Főigazgatóság 2005. júliusában a Közbeszerzési értesítő 85. számában 11443/ 2005 jelzőszám alatt nyílt közbeszerzési eljárást kezdeményezet "Kiskőrös Iszáki út 13 . sz alatti területen 2001-ben kitermelt 6864 db big- bag zsákba csomagolt fedősó és fedősóval szennyezett talaj elszállítása és hasznosítása, illetve ártalmatlanítása műszaki beavatkozás keretében" tárgyú témában. A nyertes ajánlat tévő a PYRUS Rumpold Környezetvédő Szolgáltató Kft lett. A vállalt kötelezettséget a kivitelező 2006. március hó végére teljesítette.

A kiemelten kezelendő hulladékáramok körébe tartozó állati eredetű hulladékok kezelése (lakosságtól történő begyűjtés és ártalmatlanításra történő átadás) a lakosság igényei szerint biztosítva van továbbra is az ATEV-el kötött szerződés szerint. 

Csomagolási hulladékok   

A település területén nem található csomagolási felhalmozott hulladék. A szelektíven begyűjtött, illetve a felhasználás helyén keletkezett csomagolási hulladékokat a vállalkozók, illetve Önkormányzati intézmények folyamatosan elszállíttatják, átadják. Mennyiségükre vonatkozó információ nem áll rendelkezésre.
II.1.4.   A településre beszállított és onnan kiszállított hulladékok 

A településre hulladékbeszállítás más településről nem történt. 2008. január 1. óta a települési szilárd hulladék 100 %-át a kiskunhalasi regionális szilárd hulladéklerakó területére szállítja a KÖRÖSKOM Kft. A szelektíven gyűjtött hulladékot részben a Homokhátság, részben arra jogosult vállalkozó vette át és szállította ki a településről.
Nem veszélyes hulladékok

A település területéről összegyűjtött települési szilárd hulladékot közszolgáltatás keretében a KÖRÖSKOM Kft kezeli és rakja le a Kiskunhalas területén lévő települési szilárd hulladéklerakó területére.

A településen működő szennyvíztisztító telep korszerűsítése a tervezett beruházásokkal elkészült. 
A szennyvíztisztító telep bővítésének 57.369-23/2001. számú vízjogi engedélye (Lásd.: X sz. melléklet) a hulladékgazdálkodási terv készítésének idején már létezett. A kezelt folyékony hulladék tisztításából származó tisztított folyadék a fertőtlenítő medencéből kilépve felszíni befogadóba kerülhet. A tisztításból származó szennyvíziszapot mezőgazdasági területen hasznosítják.
2004. július 1.-től a város területén keletkező építési-bontási hulladékokat a hulladéklerakó telep területén elkülönítetten tárolták, azt későbbiekben a lerakó lefedéseként, rekultivációjaként használták fel.
A településről nem veszélyes hulladék kiszállítása csak a hasznosításra átadandó, szelektíven gyűjtött papír- és fémhulladékok körében található. Mivel ezek a telephelyek nem az Önkormányzati Hivatal kezelésében vannak, ezek egyedi hulladékgazdálkodási terve nem ismert, azokat az Önkormányzatnak nem adták át, így a kiszállított, hasznosításra kerülő nem veszélyes hulladékokra vonatkozó mennyiségi adatunk nincs.

Veszélyes hulladékok

A gazdálkodási tevékenységből adódó, kiszállított veszélyes hulladékok mennyisége az Önkormányzat intézményeinél ismert, míg a vállalkozók információja alapján ismeretlen. Erre vonatkozó nyilvántartásukat a vállalkozások nem adták meg, az Egyedi Hulladékgazdálkodási Terveik értékelésével az Önkormányzat nem rendelkezik, ezért erre vonatkozó mennyiségi adatunk nem állt rendelkezésre.

A településre kiemelten kezelendő hulladékáramok körébe tartozó hulladék beszállítása más településekről nem történt. 

Az egészségügyi hulladékok szerződés alapján kiszállításra kerülnek, mennyiségi adat az intézmények helyi nyilvántartásaiból ismert.
Az állati eredetű hulladékok továbbra is kiszállításra kerülnek a településről, mennyiségi adat felmérés, ill. nyilvántartás szerint, az elszállítást végző ATEV Fehérjefeldolgozó Rt által kiállított SZ jegyek alapján ismert.
Csomagolási hulladékok

A településen továbbra is évente két-három alkalommal szerveznek szelektív papírgyűjtést az iskolák környezetvédelmi programja keretében. A szelektíven gyűjtött papírhulladék teljes mennyisége kiszállításra kerül a településről. Ez megközelítőleg 300 t/év. Egyedi Hulladékgazdálkodási Tervének értékelését, eredményeit az Önkormányzatnak nem adta meg, ezért pontos adatot nem tudunk közölni. 

II.1.5.
A tervezési terület éves hulladékmérlegének bemutatása, különös tekintettel a hasznosításra, ártalmatlanításra  

A 2005. évi kötelező statisztikai jelentés elkészült a település köztisztasági tevékenységről. Ebben a szilárdhulladék lerakóra kerülő nem veszélyes hulladékok becsléséhez, a KÖKÖSKOM Kft által begyűjtött és számított hulladékhoz a legutóbbi népszámlálás adatait használták fel. 
Anyagmérleg készítéséhez alapadatok:

Kiskőrös város állandó lakosságának száma:
 
15 055 fő 

Idegenforgalomból adódó lakosság száma (10 %):
1 505 fő 

Összesen: 

16 560 fő

Fajlagos hulladék mennyisége: 
1,2 
kg/fő/nap

Hulladék sűrűsége:
0,20 t/m3 laza állapot


1,30 t/m3 tömörödött állapot 

A lakossági begyűjtésbe bevonható lakosság 1000 fő alatti településen 40 %, 1000 fő feletti településen 80 %. Kiskőrös város esetében a tanyás települési környezetet is figyelembe véve végül 80 %-os lakossági hulladéktermelő létszámmal számoltunk. Ezért a becsült 16 560 fő/év helyett a lakosságot 13 248 fővel vettük figyelembe.
Hulladék mennyisége (becsült) M/év = lakosság x napi kapacitás x nap





    13 248 x 1, 2 x 365  = 5802,62  t/év 

Statisztikai tény adatként 2004. évben keletkezett települési szilárd hulladék becsült mennyisége 8 502,8 t/év volt. Ez feltehetően az összes szilárd hulladékra vonatkozik, mert a 3 250 t/év építési inert hulladék és a 150 t/év egyéb ipari hulladékot levonva, 5 102,8 t/év kommunális eredetű hulladékot jelent. 

A hulladékmérleg készítéséhez felhasznált becslési módszer elfogadható, mivel a lakossági adatok a legutóbbi népszámláláskor – 2001 – figyelembe vett lakosság számát jelenti, holott feltehető, hogy Kiskőrös Város lakossága is folyamatosan csökken. Az átmenő idegenforgalomból adódó létszámnövekedés sem megalapozott 10 % növekedést jelenthet, ezért a fenti II/1. táblázatban megadott becsült adatok statisztikai jelentéshez felhasználhatók.  
A közszolgáltatás keretében történő kommunális hulladékok begyűjtését a település közigazgatási területén 80 %-ra növelték. 

Vállalkozókkal minden esetben szerződést köt a szolgáltatást biztosító KÖRÖSKOM Kft. 

Nem veszélyes hulladékok

A Hulladékgazdálkodási Terv II./4. táblázatában feltüntetett hulladékkezelési arányok feltehetően változatlanok. A települési szilárd hulladék 100 %-ban lerakásra kerül, melyet a KÖRÖSKOM Kft. szállít a kiskunhalasi szilárd hulladéklerakó területére. A települési folyékony hulladékot 100 %-ban a helyi szennyvíztisztítóban kezelik.
A települési folyékony hulladékok mennyisége 2006-2009. években a Kőrösvíz Kft által szolgáltatott adatok alapján:

	Évek
	Beérkező szennyvíz
	Beérkező szippantott szennyvíz
	Keletkezett iszap
	Kibocsátott szennyvíz
	Megjegyzés

	2006.
	2. 650 m3/nap=

967. 250 m3/év
	8. 500 m3/év
	1. 536 m3/év
	925. 355 m3/év
	A keletkezett iszap a Kiskőrösi Hulladéklerakóra került.

	2007.
	2. 190 m3/nap=

799. 350 m3/év
	7. 850 m3/év
	1. 290 m3/év
	799. 514 m3/év
	A keletkezett iszap a Kiskőrösi Hulladéklerakóra került.

	2008.
	2. 420 m3/nap=

883. 300 m3/év
	7. 850 m3/év
	1. 260 m3/év
	763. 483 m3/év
	A keletkezett iszap mezőgazdasági területen került hasznosításra.

	2009.
	2. 420 m3/nap= 883. 300 m3/év
	4.762 m3/év
	773 m3/év
	779.226 m3/év (=139 t/év)
	A keletkezett iszapból
· 117,9 t a Kiskőrösi Hulladéklerakóra került

· 21,2 t bent maradt a telepen, ezt 2010. 04. 20-án adták át a Kiskunhalasi Homokhátsági Hulladékgazdálkodási Kft-nek, az Alsószálláspuszta hrsz: 995/12 címre


Megjegyzés: Munkanapok száma: 365 nap/év

Az építési-bontási hulladékok és egyéb inert hulladékok 100 %-a a település hulladéklerakójára került, ahol a hulladéklerakó jelenleg folyamatban lévő rekultivációjára használják. 

Kiemelten kezelendő hulladékáramok

A településen feltárt és a gazdálkodó szervezeteknél keletkező veszélyes hulladékok mennyisége, minősége az elmúlt négy évben nem ismert. Erre vonatkozó nyilvántartás, adatszolgáltatás az Önkormányzatnál nincs.

Az állati hulladékok mennyisége 2006-2009 évben az átvevő által kiállított SZ jegyek alapján ismert. 

A településen keletkező egyéb kiemelten kezelendő hulladékáramok, egészségügyi hulladékok mennyisége, kezelési aránya 2006-2009. évben nem ismert.

Csomagolási hulladékok

Az évente két alkalommal szelektíven gyűjtött papír hulladék mennyisége 300 t, kezelési aránya nem ismert. A begyűjtő hulladékkezelő vállalkozótól erre vonatkozó adat nem állt rendelkezésünkre. 
III. Fejezet
-
A hulladékkezeléssel kapcsolatos alapvető műszaki követelmények

III.1.
A településen folyó, hulladékkezelésre előírt általános követelmények és jogszabályi alapok szöveges ismertetése

A közszolgáltatást ellátó gazdálkodó szervezetek tevékenységét engedélyeikben a Hulladék gazdálkodási törvény és végrehajtási rendeletek határozzák meg. Hulladék kezeléssel kapcsolatos tevékenységet az arra vonatkozó engedélyek birtokában végezhetőek, illetve közszolgálati szerződés csak érvényes engedéllyel rendelkező vállalkozóval köthető.
III./1. táblázat: 
A településen folyó, hulladékkezelésre kiadott környezetvédelmi hatósági engedélyesek megnevezése, címe, az engedély tárgya, száma

	Engedélyes neve
	Cím
	Telephely
	Tárgy
	Engedély száma

	KÖRÖSKOM Kft
	6200 Kiskőrös, Petőfi S. u. 108.
	6200 Kiskőrös, Petőfi S. u. 108.
	Hulladékkezelési engedély
	107434-001-022/06

	
	
	
	Hulladékszállítási engedély
	107434-001-022/06

	
	
	
	Működési engedély
	1981

	
	
	
	Telepengedély
	2300/2005

	Kecskeméti Károly vállalkozó
	6200 Kiskőrös, Tompa u. 10.
	Vashulladék gyűjtő telep

6200 Kiskőrös, Izsáki út 19.
	Begyűjtés
	068305-014/2009
068305-015/2009

	
	
	
	Szállítás
	071918-011/2009

	
	
	
	Előkezelés
	005338-000/2005

	Szabó János vállalkozó
	6200 Kiskőrös, Baross G. u. 86.
	Szennyvíz-szippantó
	Szállítás
	053501-112/2009

	
	
	
	Begyűjtés
	

	
	
	
	Telepengedély
	n.a.

	KÖRÖSVÍZ Kft
	-
	Szennyvíz-tisztító telep
	Hulladékkezelési engedély
	n.a.

	
	
	
	Működési engedély
	n.a.

	
	
	
	Telepengedély
	n.a.


Itt jegyezzük meg, hogy a Kőröskom Kft-nek 2006. december 31.-ig a kiskunhalasi regionális szilárd hulladéklerakó üzembe helyezéséig, mind a lerakó működési engedélye, mind a begyűjtést és a lerakó üzemeltetését végző hulladékkezelési engedélye érvényes volt. A regionális lerakó 2008. január 1-el kaphat használatbavételi engedélyt, ezért addig a megfelelő szabad kapacitással rendelkező lerakó tovább üzemelését, illetve az erre vonatkozó működési engedély hosszabbítását kezdeményezték az engedélyező hatóságnál. 
A szippantással történő szennyvízbeszállítást és egyéb településtisztasági tevékenységre vonatkozó közszolgáltatást csak a környezetvédelmi hatóság engedélyével rendelkező szolgáltató végezhet.

IV. Fejezet
-
Az egyes hulladékokra vonatkozó speciális intézkedések
Kiskőrös Városi Önkormányzat Képviselő-testülete a közszolgáltatások biztosítására vonatkozó új helyi jogszabályt nem adott ki.

A Helyi Hulladékgazdálkodási Tervvel kapcsolatban a 13/2006 (VI.  22. ) Önk. Rendeletet hozta, mely a területileg illetékes környezetvédelmi felügyelőség által elfogadott terv megvalósítását garantálta.

A környezetterhelési díjról szóló 2003. évi LXXXIX. Törvény 21 §. (2) bekezdése alapján Kiskőrös Városi Önkormányzat Képviselő Testületének 31/2004.(XII. 16.) Önk. Rendelete a talajterhelési díjról 2005. január 1.-vel hatályba lépő rendeletet hozott.

Egyéb, környezetvédelemmel kapcsolatos helyi rendeletek jogharmonizációja megtörtént.

V. Fejezet
-
A hulladékok kezelése, a kezelőtelepek és létesítmények, a kezelésre felhatalmazott vállalkozások

V.1.
Hulladékok gyűjtése és szállítása

A települési szilárd hulladékot a terv kiadása óta változatlanul a KÖRÖSKOM Kft gyűjti össze, szállítja el és rakja le a kiskunhalasi regionális szilárd hulladéklerakó telepre.

Az építési-bontási hulladékot a városi hulladéklerakó területén helyezik el, amit a lerakott hulladék lefedésére használnak. A hasznosítható inert hulladék elszállításáról a lakosság egyénileg kell, hogy gondoskodjon.

A folyékony hulladékot a hulladékgazdálkodási terv III./1. táblázatában feltüntetett begyűjtő, szállító szervezetek szállítják be a szennyvíztisztító telepre. 

Az állati eredetű hulladékok gyűjtésére csere konténert helyeztek el a városban, mely elszállítását az ATEV Rt végzi. E konténerbe kizárólag a lakosság helyezhet el állati eredetű hulladékot, erre vonatkozóan helyi rendelet van hatályban. Az ATEV Rt dögkamrába történő kihelyezés illetve bejelentés alapján szállítja el a tetemeket.
V.1.1.
Begyűjtő szervezetek

A begyűjtő szervezetekben változás a terv kiadása óta nem történt. Hulladék begyűjtést a település területén csak arra jogosult, engedéllyel rendelkező gazdálkodó szervezet, vállalkozó végezhet közszolgáltatási szerződés szerint. 
Közszolgáltatást végző vállalkozók szerződésében változás nem történt.
V.1.2. 
A területen folytatott hulladékkezelési (hasznosítási, ártalmatlanítási) tevékenység általános ismertetése, értékelése

A településen hulladékbegyűjtés, szállítás történik, de lerakó, hulladékválogató a településen nem működik. A településen lévő hulladéklerakó működési engedélye lejárt. 
A település 0246 hrsz. külterületen működő hulladéklerakó működési engedélye a kiskunhalasi regionális szilárd hulladéklerakó üzembe helyezéséig, de legfeljebb 2007. december 31.-ig volt érvényes megfelelően kiépített műszaki és környezetvédelmi követelmények betartásával. Jelenleg a lerakó rekultiválása folyamatban van.
V.1.3. 
A felhalmozott hulladékok tárolásának, helyzetének (problémakörének) ismertetése

A nem közszolgáltatás keretében gyűjtött, felhalmozott hulladékokról a tervértékelés időszakában rendelkezésünkre álló adatok szerint, az elmúlt két évben 3 db vadlerakó megszüntetése, illetve felszámolása történt meg. A vadlerakók felkutatása után azok felszámolása a lehető legrövidebb idő alatt megtörténik. Kiskőrös város hulladéklerakó telepének bezárásáig a vadlerakók száma elenyésző volt, a lerakó megszüntetése óta azonban az illegális hulladéklerakók száma növekedett.
V.2.
A települési szilárd hulladékgazdálkodás helyzetelemzésénél előírtakon túl ismertetendő tényezők

V.2.1.
A másodnyersanyag visszanyerés és újrahasznosítás aránya a tervezési területen

Másodnyersanyag visszanyerés érdekében új hulladékgyűjtő, illetve –átvevő telep a településen nem létesült, a meglévő Kecskeméti Károly Vashulladék átvevő telephelyére kiadott K5K5899/05 számú határozattal módosított 47.060-3/2003. hulladékkezelési engedélye 2006. novemberében érvényességét vesztette, hosszabbítása 2015. novemberéig megtörtént.
V.2.2. 
A területen a települési hulladék részeként keletkező biológiailag lebomló szerves hulladék mennyisége, és ebből a lerakásra kerülő mennyiség, a jelenlegi komposztáló és egyéb kezelőkapacitás és a későbbiekben le nem rakható mennyiség összevetése

A városban komposztáló telepet nem létesítettek. A szerves eredetű komposztálható hulladékok mennyiségi felmérése nem készült el.  
V.3.
A települési folyékony hulladékkal való gazdálkodás helyzetelemzése 

V.3.1. 
A települési folyékony hulladék és szennyvíziszapok mennyisége

2004. októberében egy tájékoztató információs cikk jelzi a lakosság számára, hogy a „város csatornázási program befejeződhet”. 

A Város közvetlen intézkedésével a 2004. szeptemberében a csatornázásra vonatkozó megállapodások, szerződéskötések elindultak, a gyakorlati építési tevékenység 2005-ben folytatódott, majd a kivitelezés, nyomvonalkitűzés és a szennyvíztisztító átépítési munkái 2005. évre tolódtak. A tervezett munka 2006. évben befejeződött. 

A szennyvízhálózatba bekötött lakások száma 2005 óta nem változott, az önkormányzat tájékoztatása szerint jelenleg 92 – 95 % -ra tehető. A csatornahálózat VII – VIII szakaszának (mely a vasúton túli területek és Erdőtelek ingatlanainak szennyvíz elvezetését oldja meg) kiépítése folyamatban van. Az építés kezdeteként sikeres pályázaton van túl az Önkormányzat, a tervek készítése jelenleg folyamatban van, a kivitelezés várhatóan 2011-ben fog megkezdődni.

A települési folyékony hulladékok mennyisége 2006-2009. években a Kőrösvíz Kft által szolgáltatott adatok alapján:
	Évek
	Beérkező szennyvíz
	Beérkező szippantott szennyvíz
	Keletkezett iszap
	Kibocsátott szennyvíz
	Megjegyzés

	2006.
	2. 650 m3/nap=

967. 250 m3/év
	8. 500 m3/év
	1. 536 m3/év
	925. 355 m3/év
	A keletkezett iszap a Kiskőrösi Hulladéklerakóra került.

	2007.
	2. 190 m3/nap=

799. 350 m3/év
	7. 850 m3/év
	1. 290 m3/év
	799. 514 m3/év
	A keletkezett iszap a Kiskőrösi Hulladéklerakóra került.

	2008.
	2. 420 m3/nap=

883. 300 m3/év
	7. 850 m3/év
	1. 260 m3/év
	763. 483 m3/év
	A keletkezett iszap mezőgazdasági területen került hasznosításra.

	2009.
	2. 420 m3/nap= 883. 300 m3/év
	4.762 m3/év
	773 m3/év
	779.226 m3/év (=139 t/év)
	A keletkezett iszapból

· 117,9 t a Kiskőrösi Hulladéklerakóra került

· 21,2 t bent maradt a telepen, ezt 2010. 04. 20-án adták át a Kiskunhalasi Homokhátsági Hulladékgazdálkodási Kft-nek, az Alsószálláspuszta hrsz: 995/12 címre


Megjegyzés: Munkanapok száma: 365 nap/év

V.3.2. 
A települési folyékony hulladékok és szennyvíziszapok elhelyezési módja, a települési szilárd hulladéklerakón elhelyezett iszapmennyiség biológiailag lebomló szerves anyag tartalma

A települési folyékony hulladékok és szennyvíziszap 2006. és 2007. években a Kiskőrösi Hulladéklerakó területén került elhelyezésre, 2008. évben mezőgazdasági hasznosításra került.
Eleven iszapos teljes biológiai tisztítás: A keletkező szennyvíz tisztítása a rendszerben, biológia nitrifikáció, denitrifikáció, foszfor elválasztással, biztonsági vegyszeres szimultán kicsapolással kiegészítve kerül elvégzésre, majd a tisztított szennyvíz elhelyezésre kerül.
Iszap kezelése: A biológiai rendszerből kilépő stabil iszapot ülepítik, gravitációsan sűrítik végül géppel víztelenítik.  (4 t /nap iszap keletkezik, mely 15 % szárazanyag tartalommal bír)

V.3.3. 
A tervezési terület szennyvíziszap-hasznosítási jellemzői, hasznosítási módjai, hasznosított mennyiségek és arányok, további hasznosítási lehetőségek 

A településen a szennyvíziszap 2008. évben mezőgazdasági hasznosításra került. A hasznosító cég azonban területeit bevonta az agrár- környezetgazdálkodási programba, mely ezt a hasznosítást nem engedi. A szennyvíziszap komposztálásra még nincs technológia, jelenleg tárgyalások folynak egy Solti székhelyű céggel. Megegyezés után ez a cég fogja átvenni a szennyvíziszapot.
VI. Fejezet
-
Az elérendő hulladékgazdálkodási célok meghatározása

VI.1.
A hulladékkeletkezés csökkentési célkitűzései a tervezési területen

VI.1.1.
A képződő hulladék mennyiség várható alakulása 

A 164/2003. (X. 18.) Kormány rendelet alapján az érintett önkormányzati tulajdonú szervezetek az éves hulladékjelentési kötelezettségnek feltehetően eleget tettek. Erre vonatkozó információ az Önkormányzat birtokában nincs.

A településen a képződő hulladékok mennyisége a tervezettnek megfelelően alakult. A 2008. évre tervezett nem veszélyes hulladékok mennyiségét az eredeti terv becsléssel határozta meg. Az elkészített statisztikai jelentés alapján a működő hulladéklerakóra kommunális hulladék elhelyezés 2007. december 31-ig folyamatosan történt, de erre vonatkozó bejelentést, illetve a lerakó további üzemeltetését a korábban meghatározott feltételek betartásával vállalták 2007. december 31-ig, amíg a kiskunhalasi regionális lerakó használatbavétele meg nem kezdődött.
A begyűjtést végző szolgáltató szervezet a KÖRÖSKOM Kft 2006-2008. évi anyagmérlege az értékelés készítésének időszakában rendelkezésünkre állt.

A Hulladékgazdálkodási Tervben előirányzott mennyiségek alakulásáról, a közszolgáltatást végző napi nyilvántartásairól információt kaptunk.

VI.1.2.
Csökkentési célok 

A hulladékgazdálkodási terv célkitűzéseivel szinkronban levő cselekvések prioritási sorrendje a terv összeállításának időszakában feltehetően megfelelő volt, de az elmúlt két évben történt tervezett beruházások és intézkedések eredményeként a hulladékgazdálkodási terv programjának megvalósítása értelemszerűen bekövetkezett. 2006. évtől a legfontosabb teendők meghatározására változatlan érvényesek a következő megállapítások:

· Problémák és okok feltárása és megismerése

· Célok meghatározása

· Megoldási alternatívák meghatározása

· Megvalósítás eszközeinek meghatározása

· Elért eredmények ellenőrzése

A tervezett cselekvési program összhangban kell, hogy legyen a hulladékgazdálkodási törvényben és végrehajtási rendeleteiben megfogalmazott csökkentési normatívákkal, amelyet folyamatosan teljesíteni kell. 

Az értékelésnél kiemelten foglalkoztunk a településen keletkező szerves hulladékok komposztálásra alkalmas részének szelektív gyűjtésével, illetve annak elmaradásával. 
A célkitűzéseket részben teljesítették, mivel a csökkentési arányok megállapítását százalékosan helyesen tervezték, de a teljesített konkrét mennyiségekről nyilvántartások, csak becsléssel megállapított adatok vannak.
A II-III-IV-V. fejezetekre vonatkozó megállapításaink alapján a gazdálkodási célok meghatározását az alábbi táblázat szerint javasoljuk:
	Sor-szám
	Prioritás, célkitűzés
	Prioritás, célkitűzés teljesülése

	1.
	Hulladéklerakó továbbüzemeltetésének igénybejelentése, engedély meghosszabbításának kezdeményezése, a kialakított monitoring üzemeltetése
	Monitoring terv szerinti megvalósítása, mérések és jelentések készítése.



	2.
	Szelektív hulladékgyűjtés megvalósítása
	Konzorcionális Szerződéstől függetlenül, helyi önkormányzati döntés alapján folyamatban van.

	3.
	A közszolgáltatást végző szervezetekkel történő szerződések érvényesítése
	Megfelelő engedélyekkel rendelkező közszolgáltatói tevékenység ellátására alkalmas szervezetekkel a 2009. évre érvényes szerződések érvényesítése.

	4.
	Adatbázis pontosítása kérdőívek alapján
	2009. évi tényadatok pontosítására kérdőív kiadása szükséges, az önkormányzat kezelésében levő intézményeknél, és közszolgáltatást végző szervezeteknél

	5.
	Komposzt telephelyek létesítése
	Tervezés folyamatban, családi házaknál, kiskertekben, mezőgazdaságban keletkező szerves anyagok különkezelése és helyben komposztálásának megoldása

	6.
	Állapotfelmérés, keletkező hulladékok pontosítása hulladéktermelők körében
	Helyi intézkedés, rendelet meghozatala, az egyedi hulladékgazdálkodási tervek benyújtása az ide vonatkozó rendelet szerint

	7.
	Helyi rendeletek aktualizálása
	Folyamatos

	8.
	Környezettudatos nevelés, tudatformálás
	Oktatási és kulturális intézmények programjába ismeretterjesztő előadások, szakmai napok tervezése folyamatban

	9.
	Hulladéklerakó bezárására vonatkozó előírások
	A rekultivációra vonatkozó terv a Konzorcionális Szerződés keretében elkezdődött.

	10.
	A lerakó folyamatban lévő rekultivációja
	DD - KTVF 8607 - 2/2006 - B számú 2006 december 20 kelt határozata alapján


VI.2.
Hulladékhasznosítási célkitűzések tervezése

A hulladékáramok tervezett mennyiségének hasznosítása, ártalmatlanítása a tervezettnek megfelelően teljesült. Igaz, hogy a hulladékgazdálkodási tervben csak általános megállapítások szerepelnek, de azok összhangban vannak a regionális és országos hulladékgazdálkodási követelményekkel.  

Prioritások és célkitűzések végrehajtására Intézkedési és Költségvetési Tervet kell készíteni. 

A lerakó bezárását a tervezett időpontban 2006. december 31.-vel nem lehetett megvalósítani, ezért a tovább-használathoz, a működési engedély meghosszabbítását kezdeményezni kell regionális hulladéklerakó használatbavételi időpontjáig. A tovább használatos lerakó rekultivációjának megvalósítása a konzorcionális szerződés keretében előre láthatólag 2009. évre befejeződik. A lerakó rekultivációja elkezdődött, jelenleg is folyamatban van.

A város illegális lerakóinak felszámolását a helyi intézkedésekkel biztosították, a közterületek folyamatos ellenőrzése kizárja, hogy újabb vadlerakók keletkezzenek. Az újabb kérdőívek, felmérések segítségével az adatfeldolgozást, nyilvántartásokat a megvalósíthatónak tartjuk. 

Kiskőrös Város közigazgatási területén, a több éves ipari tevékenységből visszamaradt veszélyes hulladékok ártalmatlanítására vonatkozó hatósági kötelezés teljesülését a jogutód gazdálkodó szervezet tevékenységének ellenőrzésével, egyedi hulladékgazdálkodási tervének ellenőrzésével pontosítani kell.

VI.3. 
A Hulladékhasznosítás és ártalmatlanítás lehetséges megoldási módjai, a tevékenység megvalósításának helye

VI.3.1. 
Prioritások meghatározása 

Prioritások és azok sorrendje változatlan (Lásd. VI.1. pont). 

VI.4. 
Az illegális és környezetvédelmileg nem megfelelő tároló, kezelő és lerakó telepek megfelelő üzemmódra fejlesztése, illetve rekultiválása, kármentesítési feladatok elvégzése, felszámolása

A település hulladéklerakója 2006. december 31.-ig működési engedéllyel rendelkezett, a Kiskunhalasi regionális hulladéklerakó üzembe helyezésének csúszása miatt azonban a működési engedélyt meghosszabbították, így a lerakás 2007. december 31-ig folyamatos volt. A továbbüzemelés feltételei a Határozatban foglaltak szerint az előírt határidőkre teljesült. 
A kiskőrösi lerakó a komplex, korszerű, regionális hulladéklerakó megvalósulása után rekultiválásra került. A lerakó rekultivációja 2008. második felében elkezdődött, jelenleg is folyamatban van.
A város illegális lerakóinak felszámolását a helyi intézkedések, adatfeldolgozások és a tervezett hasznosítási, ártalmatlanítási programok feltételeinek megteremtésével a tervidőszak végére megvalósíthatónak tartjuk. A vadlerakók felszámolása a felkutatás után a lehető legrövidebb idő alatt megtörténik. 
VII. Fejezet
- A kijelölt célok elérését, illetve megvalósítását szolgáló Cselekvési program

A 2004. évben készült hulladékgazdálkodási terv megvalósítását szolgáló cselekvési programot át kellett értékelnünk. A Duna-Tisza-közi Nagytérség Regionális Települési Szilárd Hulladék Gazdálkodási Rendszerhez történt csatlakozás olyan időpont eltolódásokat tartalmaz, amelyek a Konzorcium által teljesítendő feladatok és problémák előteljesítéséhez kötött. Ez a helyi feladatok és célok aktualizálását követelte. 

2005. júniusára tervezett regionális begyűjtési rendszer indítását, 2007. év második felében teljesíteni tudták, addig a helyi hulladéklerakó üzemeltetését a meglévő működési engedély feltételei szerint biztosították. 

Módszerfejlesztési, intézményfejlesztési, ismeretterjesztő, szemléletformáló, tájékoztató, oktatási és kutatási-fejlesztési programok 

A tervezett általános program tartalmazza a lakosság körében a korszerű hulladékgyűjtés ismertetését és népszerűsítését, de tudatformálásra oktatási, képzési programot nem tartalmaz. Feltehetően Kiskőrös Város Oktatási Nevelési Programjának része az iskolarendszerű oktatás kereteiben megvalósítható környezettudatos oktatás, nevelés megvalósítása, de a lakosság körében szükséges ismeretterjesztés oktatási célú előadássorozatok megtartása igényként merült fel. 

Kiskőrös Város Polgármesteri Hírlevélében, a városi média rendszerben figyelemfelhívások, ismeretterjesztő cikkek közreadásával, valamint a közösség által végzett kampányszerű környezetszépítő tevékenységgel segíti a környezeti nevelést és információ átadást. 

Hulladékgazdálkodási cselekvési program

A cselekvési programban jelzett feladatok teljesítéséhez a tervezett anyagi hátteréről az alábbi információk álltak rendelkezésünkre az éves értékelés készítésének időpontjában.

2006. évben közszolgáltatatásra fordított anyagi háttér:

	Köztisztasági feladatok ellátása:
	24.644.700 Ft

	Állati hulladékszállítás:
	451.954 Ft

	Dögkút karbantartása:
	28.000 Ft

	Mindösszesen:
	25.124.645 Ft


2007. évben közszolgáltatatásra fordított anyagi háttér:
	Köztisztasági feladatok ellátása:
	23.177.400 Ft

	Állati hulladékszállítás:
	315.416 Ft

	Mindösszesen:
	23.492.816 Ft


2008. évben közszolgáltatatásra fordított anyagi háttér:
	Állati hulladékszállítás:
	351.577 Ft

	Hulladékgyűjtők pótlása:
	100.800 Ft

	Hulladékgyűjtő telep monitoring kútjainak vizsgálata:
	204.000 Ft

	Hulladék elszállítása:
	336.960 Ft

	Illegálisan lerakott hulladék elszállítása:
	252.000 Ft

	Szelektív hulladékgyűjtés:
	880.200 Ft

	Szelektív hulladékszállítás:
	272.160 Ft

	Lakossági szemétszállítás:
	22.536.864 Ft

	Mindösszesen:
	24.934.561 Ft


2009. évben közszolgáltatatásra fordított anyagi háttér:

	Állati hulladékszállítás:
	212.315 Ft

	Hulladékgyűjtők pótlása:
	159.050 Ft

	Hulladékgyűjtő telep monitoring kútjainak vizsgálata:
	238.751 Ft

	Hulladék elszállítása:
	490.304 Ft

	Illegálisan lerakott hulladék elszállítása:
	538.750. Ft

	Szelektív hulladékgyűjtés:
	128.520 Ft

	Közterületről hulladék elszállítása:
	253.188 Ft

	Lakossági szemétszállítás:
	4.121.544 Ft

	Szeméttelep rendezése:
	1.628.000 Ft

	Betegellátási hulladék:
	40.956 Ft

	Mindösszesen:
	7.811.378 Ft


Célszerű a Város költségvetésében a rövid és hosszú távú, környezetvédelmi célú tervezett összegek elkülönítése, hogy azok célirányos felhasználása követhető és értékelhető legyen. 

VII.1.
A hulladékok kezelésének (begyűjtésének, szelektálásának, szállításának, ártalmatlanításának és hasznosításának) racionalizálását elősegítő intézkedések meghatározása az egyes hulladékok szerint

VII.1.1. 
A hulladékkeletkezés csökkentésének eléréséhez szükséges beavatkozások lehetőségei, feladatai 

A tervezettnek megfelelően történik az újra használat, illetve az elromlott eszközök javítással történő tovább használatának szorgalmazásával.
VII.1.2. 
A hulladékhasznosítás célkitűzésének elérését szolgáló intézkedések meghatározása 

A tervezettnek megfelelően történik.   

A hulladék gyűjtése  

A Duna-Tisza-közi Nagytérség Regionális Települési Szilárd Hulladék Gazdálkodási Rendszerhez történt csatlakozásig a szolgáltatással megbízott KÖRÖSKOM Kft szolgáltató üzemeltetési rendje szerint a begyűjtés folyamatos volt. Az ömlesztett begyűjtést 2006.-tól szelektív hulladékgyűjtés még nem tud felváltani, mivel a hulladékszigetek kialakítása, azokon begyűjtött hulladékok szakszerű kezelése, a szelektív gyűjtőedényeket rendszeres ürítése a regionális lerakó üzembe-helyezésének elmaradása miatt nem valósítható meg.

A szelektív hulladékgyűjtés 2008. év végén valósult meg, mely keretén belül Kiskőrös belterületén 15 db, Erdőtelek belterületén 1 db szelektív hulladékgyűjtő sziget került kialakításra. A szelektív hulladékgyűjtő szigetek papír, műanyag és üveg gyűjtését teszik lehetővé.
A hulladék hasznosítása  

A tervezett zöldhulladék gyűjtés irreálisnak tűnt, mivel a zsákokban összegyűjtött zöldhulladékot a Kiskunhalasi komposztálóba tervezték beszállítani. A célfeladatok között a település komposztáló telepének és házi, kiskertes helyben történő komposztálásának megvalósítására fokozott figyelmet kell fordítani, csökkentve ezzel a hulladékszállítás várhatóan magas költségeit.  
Ártalmatlanítás   

Hulladékártalmatlanító telephely a településen nem működik és nem is terveznek.

VII.1.3. 
A környezetvédelmileg megfelelő és gazdaságilag megvalósítható, a hulladékártalmatlanítási célkitűzéseket biztosító szükséges fejlesztések meghatározása 

A tervezettnek megfelelően történik.   

Intézkedések a folyékony hulladékok tekintetében   

A csatornahálózat fejlesztését célzó beruházási szakasz 2006.-ban befejeződött. Jelenleg folyamatban van VII - VIII. szakasz, mely a vasúton túli területeket (Iszáki út, Bánffy utca, Drégely utca) és Erdőtelek ingatlanainak szennyvíz elevezetését oldja meg. 
A csatornahálózat kiépítésének céljából az Önkormányzat sikeres pályázaton van túl. A tervek készítése folyamatban van, a kivitelezés várhatóan 2011-ben fog megkezdődni.

Intézkedések az egyéb hulladékok tekintetében   

A kiemelten kezelendő hulladékáramok körében az állati eredetű hulladékok kezelésére az érvényben lévő helyi rendelet szerint a lakosságnál keletkező állati eredetű hulladékok kezelése megoldott. Az állati eredetű hulladékok gyűjtését az ATEV Rt. végzi, dögkamrába történő kihelyezés, illetve bejelentés alapján szállítja el a tetemeket.
VII.1.4. 
A környezetvédelmileg nem megfelelő és illegális kezelő, lerakó telepek rekultiválásának, felszámolásának feladatai  

A hulladéklerakó teljes körű környezetvédelmi felülvizsgálata 2004 áprilisában megtörtént. A működési engedéllyel rendelkező hulladéklerakóra vonatkozó határozat szerint a lerakó rekultiválását, illetve felszámolását a Homokhátsági Regionális Szilárdhulladék Kezelési Konzorcionális Együttműködés keretében, a Dél - dunántúli Környezetvédelmi Természetvédelmi és Vízügyi Felügyelőség 8607 - 2/2006 - B számú határozata alapján 2009. december 31.-ig el kell végezni. 
A hulladéklerakó felszámolása céljából 2007 októberében monitoring terv került beadásra, majd 2008-ban a monitoring rendszer kiépítése megtörtént. A monitoring rendszer kiépítését követően a létesítési és üzemeltetési engedéllyel rendelkező monitoring kutakból évente egyszer mintavétel történik. A terület rekultivációja folyamatban van.
A helyi elsőfokú hatóságként működő Önkormányzat, a kiadott működési-, telepengedélyek alapján állapította meg, mely gazdálkodó szervezetek rendelkeznek hulladékok ártalmatlanítására, hasznosítására vonatkozó érvényes szerződésekkel.
VII.2.
A tervezett intézkedések végrehajtásának sorrendje és határideje

VII.2.1. 
A fejlesztések, beruházások megkezdésének prioritási rendje 

A VI. pontban leírt célkitűzések, feladatok folyamatos végrehajtásával összhangban a prioritási sorrend változatlan. 

	Feladatterv a tervezett intézkedések megvalósítására

	Sor-szám
	Feladat megnevezése
	Megvalósítás tervezett időpontja
	Megvalósításért felelős szervezet
	Tervezett keret-összeg 2006-2009 e Ft

	1.
	Hulladéklerakó továbbüzemeltetésének igénybejelentése, engedély meghosszab-bításának kezdeményezése
	2007. január 15.
	Kiskőrös Város Önkormányzata megbízásából az Üzemeltető KÖRÖSKOM Kft
	70 / 2007.

	2.
	Hulladéklerakó üzemeltetése  
	-
	Üzemeltető KÖRÖSKOM Kft
	22 100/2006.

22 100/2007.

	3.
	A kialakított monitoring üzemeltetése az elfogadott monitoring terv alapján
	Folyamatos
	Üzemeltető KÖRÖSKOM Kft
	Külön nem tervezett

	4.
	Szelektív hulladékgyűjtés megvalósítása 
	2007. II. Félévtől folyamatos
	Kiskőrös Város Önkormányzata
	2 200/2006.



	5.
	A közszolgáltatást végző szervezetekkel történő szerződések érvényesítése
	2007. januártól folyamatos
	Kiskőrös Város Önkormányzata
	*

	6.
	Adatbázis pontosítása kérdőívek alapján

Bejelentési határidő a rendelet szerint 
	2007. február 28.
	Kiskőrös Város Önkormányzata
	*

	7.
	Állapotfelmérés a veszélyes hulladékokra

Egyedi hulladékgazdálkodási tervek alapján.
	2007. február 28.
	Kiskőrös Város Önkormányzata
	*

	8.
	A keletkező hulladékok pontosítása hulladéktermelők körében
	2007. március 31.
	Kiskőrös Város Önkormányzata
	*

	9.
	Komposzt telephelyek létesítése a városi szennyvíztisztító mellett gazdálkodó szervezeteknél
	2007. június 30.
	Kiskőrös Város Önkormányzata
	*

	10.
	Környezettudatos nevelés, tudatformálás
	2007. januártól folyamatos
	Kiskőrös Város Önkormányzata
	Oktatási nevelési tervkeretében tervezett

	11.
	Hulladéklerakó bezárására vonatkozó intézkedések
	2007. november 30.
	Konzorcionális szerződés szerint
	2 1172/2006.

……./2007

	12.
	Szennyvízelvezetéssel kapcsolatos feladatok
	Folyamatos
	Üzemeltető a KÖRÖSVÍZ Kft
	16 015/2006.

……../2007.


Megjegyzés: * Egyéb településtisztasági költségtervben 29 440 eFt tervezett keret terhére.

A Duna-Tisza-közi Nagytérség Regionális települési Szilárd Hulladék Gazdálkodási Rendszerrel kapcsolatos intézkedések tervezett sorrendje

A Hulladékgazdálkodási Tervben ütemezett építési tender, áru beszerzési tender, rekultiváció (tervezés, engedélyezés, kivitelezés), mérnöki felügyeleti tender programja a sorrendnek megfelelően történik, de jelentős késéssel valósul csak meg. 

Települési folyékony-hulladékkezeléssel kapcsolatos intézkedések

A kommunális folyékony hulladék begyűjtése a helyi rendeletnek megfelelően, közszolgáltatási szerződés keretében valósult meg. A településen működő szennyvíztisztító telep és szennyvízgyűjtő hálózat kiépítése és üzembe helyezése 2006-ban befejeződött, a bővítésre, felújításra tervezett beruházás az iszap és tisztított szennyvíz elhelyezése megtörtént. A szennyvízhálózatba bekötött lakások száma 2005 óta nem változott, az önkormányzat tájékoztatása szerint jelenleg 92 – 95 % -ra tehető. A csatornahálózat VII – VIII szakaszának (mely a vasúton túli területek és Erdőtelek ingatlanainak szennyvíz elvezetését oldja meg) kiépítése folyamatban van. Az építés kezdeteként sikeres pályázaton van túl az Önkormányzat, a tervek készítése jelenleg folyamatban van, a kivitelezés várhatóan 2011-ben fog megkezdődni.
Az Önkormányzat települési folyékony hulladék begyűjtésre és szállítására vonatkozó közszolgáltatási szerződést csak arra jogosult vállalkozókkal köthet. A vállalkozók érvényes hulladék begyűjtési és szállítási engedélye a közszolgáltatási szerződés mellékletét kell, hogy képezze.  

Egyéb intézkedések

A helyi rendeletek átdolgozása folyamatosan megtörtént, az előírásoknak, új jogszabályoknak megfelelően. 

A 2000. évi XLIII. Törvény 44 §-a alapján a hulladékgazdálkodásra vonatkozó jogszabályok és hatósági elírások megtartását a területileg illetékes környezetvédelmi hatóság rendszeresen ellenőrzi. A környezetvédelmi felügyelőség hivatalból eljárást indított annak tisztázására, hogy a település Önkormányzata eleget tett-e a hulladékgazdálkodásra vonatkozó jogszabályi kötelezettségének. Erre vonatkozó értesítés, felhívás értelmében készült a jelen dokumentáció is. 

A cselekvési program a hozzá rendelt pénzügyi tervvel együtt a felügyelőség jóváhagyása alapján a Képviselő Testület határozata szerint megvalósítandó.

VII.2.2. 
A fejlesztések, beruházások megvalósításának tervezett határideje 

Cselekvési programnak megfelelően folyamatban van. 

VII.3.
A megvalósításhoz szükséges eszközök, megfelelő előkezelő, ártalmatlanító és hasznosító eljárások, berendezések és létesítmények meghatározása

VII.3.1. 
Hatékony és racionális hulladékgyűjtési, szállítási rendszerek kialakítási terve 

A megvalósítás a tervnek megfelelően folyamatban van.

VII.3.2. 
Hasznosító rendszerek (válogató-, előkezelő-, komposztáló- és egyéb hasznosító technológiák és kapacitások, valamint ezek földrajzi telepítési) terve és összehangolása a területfejlesztési tervekkel 

Új hasznosító rendszerek létesítését nem terveztük, kivétel a komposztáló telep, amely városi, illetve regionális szinten még nem valósult meg. 
VII.3.3. 
Ártalmatlanító telepek (technológiai-, kapacitási és földrajzi telepítési) terve és összehangolása a területfejlesztési (regionális, megyei, kistérségi) tervekkel 

Kiskőrös városban ártalmatlanító telep nem üzemel és nem is tervezik.

